text: Stuðulskonsertin í Løkshøll í apríl, gav 25.000 krónur til Ukraine. Av tí, at vit ikki hava sent pening til Ukraine áður, gjørdu vit av fyrst at senda 1000 USD, sum er góðar 6000 krónur.
text: #000001
text: Tilsamans 12 familjur hava fingið hjálp til mat, og tríggjar familjur fingu pening, so tey kundu keypa sjálvi. Miroslava, sum tekur sær av stuðlinum, hevur keypt mat í einari heilsølu, tí har fáa tey meira fyri pengarnar.
text: #000002
text: Hjálpin er farin til familjur, sum eru flýddar til vestara partin av Ukraine, har tað enn er friðarligt. Vónin, um at kunna flyta heimaftur minkar fyri hvønn dag, sum gongur.
text: #000003
text: Familjan á myndini omanfyri er úr býnum Lyman í Donetsk økinum. Har er nógv bumbing, serstakliga í seinastuni, og tey óttast, at heim teirra er oyðililagt. Tey hava tí gjørt av byrja at byggja eitt lív upp í Uzhhorod. Tey hava funnið eina íbúð at leiga og summir teirra hava longu fingið arbeiði. Tey eru sera takksom fyri stuðulin til mat, tí hóast tey hava fingið arbeiði, so hava tey ikki fingið sína fyrstu løn enn.
text: #000004
text: Miroslava og maður hennara Mykola búgva í Uzhhorod, sum liggur har vesturi í Ukraine. Tey eiga trý børn sjálvi og hava ættleitt sjey. Miroslava, maðurin og børnini hava arbeitt saman um at keypa matin og koyra hann út til familjurnar.
text: #000005
text: Tað er Angelina Johannesen í Klaksvík, sum er úr Kharkiv í Ukraine, sum er millumfólk millum Føroysku barnahjálpina og móttakarnar í Ukraine. Hon sigur, at Miroslava biður heilsa, at tey eru ógvuliga takksom fyri stuðulin. Allar familjurnar senda eisini heilsan og takka fyri hjálpina.
text: #000006
text: Jólagávur til børn í Nigeria
text: #000009